דונס
קריירה > 2008–2014: החזרה ללטביה והניסיונות לייצג את המדינה באירוויזיון

בשנת 2008 הוציא דונס את אלבום הסולו השני שלו, Lelle, שנחשב ליצירתו הראשונה בלטבית. כמו כן, זו הייתה הפעם הראשונה בה שיתף הזמר פעולה עם הכותב אינגוס ברזינש. Lelle זכה בפרס אלבום הרוק הטוב ביותר מטעם איגוד תעשיית ההקלטות הלטבי. הצלחתו הוכיחה את העדפת קהל היעד שלו – יותר מוזיקה בלטבית ופחות באנגלית. בשנת 2008 ייצג את מדינתו בתחרות הגל החדש, שם הגיע למקום הרביעי.
בשנת 2009 השתתף דונס בסדרה 1000 Jūdzes Indijā, ששודרה בטלוויזיה הלטבית עם עמיתיו לרדיו די ג'יי אגון רייטר, הקומיקאים יאניס סקוטליס ואדגרס זייקס והראפר גוסטבו. לאחר מכן שהה בהודו עוד חודשיים נוספים במטרה לעבור מסע לגילוי עצמי ומדיטציה. בשנת 2010 שב ללטביה לזמן קצר על מנת להתחרות בקדם הלטבי לאירוויזיון 2010 עם השיר "My Religion is Freedom", שסיים במקום השני.
מלבד שיתוף השירים שכתב נשאר דונס מחוץ לעין הציבורית בתקופה שבה חי מחוץ ללטביה. ב-2012 חזר למדינתו לתקופה ארוכה, על מנת להחיות את הקריירה המוזיקלית שלו עם הוצאת אלבום חדש שנכתב בלונדון, Signāls.‏ הוא עבד פעם נוספת עם אינגוס ברזינש. שיר הנושא של האלבום, "Signāls", זכה פעמיים ברציפות בפרס "להיט הרדיו הטוב ביותר" בשנים 2012 ו-2013. כמו כן, הוא זכה בפרס "שיר השנה" מטעם הרדיו הלטבי. Signāls הועמד לפרסי "אלבום הפופ הטוב ביותר" ו"אלבום הרוק הטוב ביותר" בטקס ה-LaMPA.‏ הווידאו קליפ לשיר "Darling, Darling" הועמד לפרס "הקליפ הטוב ביותר" באותו טקס.
מלבד הפקת אלבומו באותה השנה עבד דונס במקביל כמורה לפיתוח קול ושופט בתוכניות ריאליטי שונות. הוא דיבב את דמותו של אולף מהסרט Frozen‏ (2013) של אולפני ההנפשה של וולט דיסני. באותה שנה חזר לתוכנית הריאליטי שהשתתף בה ב-2003, Jaunā Talantu Fabrikā, בתור שופט. הוא היה המנטור של זוכת העונה, אמינטה סואדוגו.
במהלך תקופה זו התגרש מאשתו לילי. גירושיו היוו כהשראה לכתיבת הסינגל "Pēdējā Vēstule", שנכלל באלבומו הבא, Varanasi‏ (2014). לטענתו, מדובר באלבום המשך ל-'Signāls. ”האלבום Varanasi מלא בהשפעות רומנטיות וכתוב מהחיים היומיים של כולנו. מבחינה מוזיקלית, ניתן למצוא בו מקהלות, כלי מיתר, אלקטרוניקה ומוטיבים מממוזיקת הרוק. העזתי להשתמש ולהתנסות בדברים חדשניים” – כתב לכלי התקשורת ביום צאת האלבום.
| 0 | 1 | 2 |
| --- | --- | --- |
| ” | "Pēdējā Vēstule" הוא שיר ביוגרפי. פעם נוספת כתב אינגוס ברזינש שיר על חיי. ואראנסי, המוזכרת בו, היא העיר העתיקה ביותר בהודו. היא כה קדושה שניתן להשוות אותה למקדש או למכה. אני מאמין שבכל אחד מאיתנו יש את הוואראנסי שלו. אחד מוצא אותה בכנסייה, והשני עבודה, בטלוויזיה, בחקלאות או בשירה. בשלב מסוים בחייו עולה כל אדם על רכבת דמיונית ונוסע לוואראנסי, יוצא מאזור הנוחות שלו, מקבל החלטות קשות ומתחיל ללמוד כיצד לקרוא את החיים | “ |

|  – דונס בריאיון על "Pēdējā Vēstule".‏ |  – דונס בריאיון על "Pēdējā Vēstule".‏ |  |
בשנת 2014 ב-Dziesma, הקדם הלטבי באירוויזיון 2014, עם השיר "Pēdējā Vēstule". על-אף שהשיר מוקדש לגרושתו הצהיר כי אם יזכה בתחרות ישנה את מילותיו לאנגלית ויקדיש אותו לאביו שמת ב-2007. לבסוף סיים במקום השני בפער של 97 נקודות מלהקת ארצ'מניקי. אף על פי שהפסיד בתחרות זכה השיר להצלחה אדירה בטקסי הפרסים במדינה. דונס החליט להאריך את סיבוב ההופעות של האלבום Varanasi.‏ לאחר חודשיים מצאתו התעיד איגוד תעשיית ההקלטות הלטבי את היצירה בתואר זהב. בפסטיבל המוזיקה הלטבית זכה Varanasi בפרס "אלבום הפופ של השנה". "Tev Piedzims Bērns" ו-"Pāriet Bailes" שנכללו בו זכו בתואר "שיר השנה" ו"להיט הרדיו של השנה" בהתאמה.
בשנת 2014 יצא לדונס למסע של 25,000 קילומטרים עד לעיר ואראנסי. תחילה נסע ברכבת הטרנס-סיבירית ממוסקבה לוולדיווסטוק שבסיביר, אז טס לניו דלהי שבהודו ולבסוף נסע פעם נוספת ברכבת לוואראנסי. על מסעו לעיר אמר: ”ואראנסי היא מטאפורה לשקט נפשי, שניתן למצוא בכל מקום: על הבמה, מאחורי ההגה ובמהלך קריאת עיתון. הגעתי לעיר הזו תהיה מסע רגשי עמוק מאוד בשבילי”. הוא הביא עמו למסע רק בגדים, אוכל וגיטרה במטרה חפש אחר חומרים לאלבומו הבא.